 Anunț concurs pentru post contractual  conform H.G. 1336/2022
A.) SPITALUL MUNICIPAL CÂMPULUNG, cu sediul în CÂMPULUNG, strada Dr.Costea nr. 8 județul Argeş, organizează concurs, pentru ocuparea unui post  contractual  Muncitor calificat I - Electrician, conform H.G. nr. 1336/2022.
1. Nivelul postului:  -  execuţie
2. Denumirea postului  :  Muncitor  calificat I - Electrician,  post  vacant  pe  perioadă  nedeterminată   la Serviciul Administrativ .
3.Gradul/Treapta profesional/profesională   -  Muncitor  calificat  I 
4.Scopul principal al postului:  Executa lucrari de intretinere si reparatii la instalatiile electrice de forta iluminat si prize din toate sectoarele de activitate .
5. Numărul de posturi:   1
Durata timpului de lucru : Nu e cazul.
B.)  Documente solicitate candidaţilor pentru întocmirea dosarului de concurs, conform art. 35 din H.G. 1336/2022:
a) formular de înscriere  la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e) copia carnetului de muncă, a adeverinței eliberate de angajator (ANEXA nr.3)  pentru perioada lucrată,care să ateste vechimea în muncă și în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;

g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;

h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;

i) curriculum vitae, model comun european.
j) chitanţa de plată a taxei de concurs, de 50 lei.
  Copiile de pe actele prevăzute la lit. b)-e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.

Dosarele de concurs se depun la  Spitalul Municipal Câmpulung
(ADMINISTRAŢIE),  Compartiment  resurse umane, tel.0248-510100.
Termenul de depunere a dosarelor (10 zile lucrătoare de la afişare): 09.11.2026, ora 15.00, la sediul instituţiei.

C.) Condiţiile generale prevăzute de art. 15 din H.G. 1336/2022

Poate ocupa un post vacant sau temporar vacant persoana care îndeplinește condițiile prevăzute de Legea nr. 53/2003 — Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;

b) cunoaște limba română, scris și vorbit;

c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire  la  persoanele  care  au  comis  infracțiuni  sexuale,  de exploatare a unor persoane sau asupra minorilor, precum și pentru  completarea  Legii  nr.  76/2008  privind  organizarea  și funcționarea Sistemului Național de Date Genetice Judiciare, cu modificările  ulterioare,  pentru  domeniile  prevăzute  la  art.  35 alin. (1) lit. h).

Condiţii specifice de participare la concurs:
1.Studii de specialitate:  -  Şcoală generală  
2.Perfecționări (specializări): -  Nu
3.Cunoștințe de operare/programare pe calculator (necesitate și nivel): NU 
4.Limbi străine (necesitate și nivel) cunoscute: - Nu este cazul .
5.Abilități, calități și aptitudini necesare: - operativitate ,comunicare, lucru in echipă, iniţiativă. 
6.Cerințe specifice (conform art. 542 alin. (1) si (2) din O.U.G. 57/2019): - calificare profesionala in meseria de electrician.
7.Competenţă managerială (cunoştinte de management, calităţi şi aptitudini manageriale) :  NU 
8.Vechime  minimă :   -  Vechime  9 ani in specialitatea de electrician .
D.) Bibliografie :
· Agenda Electricianului – ing. Emil Pietrareanu editura Tehnica – 1986
· Normativ pentru proiectarea, executarea si exploatarea instalatiilor electrice aferente cladirilor – indicativ I 7 / 2011 cu modificarile si completarile ulterioare;
· HG 1146/2006 – Cerinte minime de securitate si sanatate pentru utilizarea in munca de catre lucratori a echipamentelor de munca cu modificarile si completarile ulterioare;
· Legea 53 / 2003 republicată (Codul muncii) – Drepturile și obligațiile salariatului, drepturile si obligatiile angajatorului – răspunderea disciplinară – răspunderea patrimonială.
· Legea nr. 307/2006 privind apărarea împotriva incendiilor cu modificările și completările ulterioare;

E.) Calendarul de desfăşurare a concursului, respectiv data  limită şi ora până la      care se pot depune dosarele de concurs:
-termenul de depunere a dosarelor (10 zile lucrătoare de la afişare): 09.11.2026,       ora 15.00, la sediul instituţiei;
-selecţia dosarelor: 10.11.2026, ora 10, la sediul instituţiei;
-afişarea rezultatelor  la selectia dosare: 10.11.2026 ora 15.00.
-proba scrisă în data de 16.11. 2026, ora 11.00, la sediul instituției;
-afişarea rezultatelor de la proba scrisă:  16.11.2026 ora 15.00.
-proba interviu în data de : 19.11.2026 , ora 10.00, la sediul instituției.
-afişarea rezultatelor de la proba de interviu: 19.11.2026  ora 15.00.
-afişarea rezultatelor finale:  24.11.2026.
Termenele în care se pot depune contestaţii, respectiv afişarea rezultatelor contestaţiilor:
-se pot depune contestaţii până în data de: 11.11.2026, 17.11.2026 ora 15.00  și 20.11.2026, ora 13.00, la sediul instituţiei.
-afişarea rezultatelor la soluţionarea contestaţiilor:  12.11.2026,  18.11.2026  si  23.11.2025  ora 15.00, la sediul instituţiei.

